Boris Yeltsin

Boris Nikolayevich Yeltsin (, Rusia: Бори́с Никола́евич Е́льцин, ) tampil partamo untuak posisi Presiden Federasi Rusia, manjabaik pado 1991-1999. Baliau lahia di Sverdlovsk (kini Yekaterinburg), Republik Soviet Rusia, Uni Soviet jo presiden Rusia samaso pasca Uni Soviet.

Riwayaik Politik 
Era Yeltsin adolah maso dramatis dalam sijarah Rusia — periode nan ditandokan jo parubahan politik revolusioner, demokrasi - basamo jo adonyo masalah gadang politik, ekonomi, jo sosial, ciek di antaronyo iolah korupsi nan marajolelo jo tabuko.

Pado Juni 1991 Yeltsin naiak takhta basamo jo galombang harapan tinggi demi reformasi politik jo kakecewaan jo kakuasoan komunis.

Pado 12 Juni Yeltsin dipiliah sabagai presiden Republik Sosialis Soviet Rusia nan dibantuak manjadi federasi jo 57% dari suaro, manjadi presiden partamo nan dipiliah sacaro langsuang di sijarah Rusia.

Pado bulan Agustus 1991, Yeltsin mandapekkan pujian internasional dek baliau sacaro barani jo sabagai surang demokrat mampu malawan usaho kudeta nan dilakukan dek kaum komunis garih kareh. Hal iko akhianyo mambaok kahancuran komunisme tapi juo kahancuran Uni Soviet, namun manjadikan Yeltsin sabagai urang takuaik di Kremlin.

Sayangnyo liau surang manjadi saurang nan tagolong autokrat otoriter jo indak pernah maraih baliak popularitasnyo (salah satu contohnyo, liau mambubarkan parlemen wakatu itu, Soviet Tatinggi Rusia nan indak manyatujui kabijakannyo nan radikal jo kakarehan militer. Pado masonyo, iiau mamotong anggaran pamarintahan sacaro gadang-gadangan jo tujuan manyaimbangkan pandapatan jo balanjo nagara jo maminjam dana dari nagara-negara Barat, namun iko maakibaikkan Rusia jatuah dalam krisis ekonomi hebat pado taun 1998, nan dinilai dek babarapo pakar labih parah dari Depresi Gadang di nagara Eropa jo Amerika pado dekade 1930-an. Baliau baranti sabagai presiden pado tanggal 31 Desember 1999 sabagai sasaurang nan dibenci Popularitasnyo katiko lengser hanyo sagadnag 2% sajo jo parlemen baru, Duma Nagara babarapo kali bausaho mamakzulkannyo dari jabatannyo. Yeltsin juo dikritik ateh hasia mangecewakan pado Pearang Chechnya Partamo, dimano Rusia sacaro militer mandarito kakalahan jo Chechnya mandapek otonomi labiah (bahkan kamerdekaan de-facto). Baliau digantikan dek Vladimir Putin.

Baliau maningga dunia pado tanggal 23 April 2007 akibaik gagal jantuang.

Kutipan manganai wafatnyo Yeltsin 
 Mikhail Gorbachev - Denai maagiah belasungkawa den kapado kaluargo saurang laki-laki di mano di bahunyo batumpu banyak karya lua biaso nan baiak untuak nagaro jo kasalahan gadang -- nasib tragis

Rujuakan

Pautan lua 

Presiden Rusia
Pemimpin Perang Dingin